魚角以南，隔汀角路，係富善邨，邨中以救恩書院，最近魚角。魚角沿汀角路西行，到富亨邨。邨中以大埔循道衞理小學，最近魚角。魚角後山，有雅麗氏何妙齡那打素醫院，有山路可通，但亦可以由富亨邨入。魚角東面，係大埔工業村。有大笪空地，等工業同民居分隔。空地近汀角路，亦有啲寮仔。魚角沿汀角路北行，就到鳳園涌。涌邊一邊有路上狗屎圍，又一邊有田心污水泵房，再過啲有鳳園路入鳳園。